**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**Madonas novada pašvaldības domes**

**Kultūras un sporta jautājumu komitejas sēdes protokols Nr. 6**

Madonā

2024. gada 18. jūlijā

Sēde sasaukta plkst. 10.00

Sēdi atklāj plkst. 10.00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada**: komitejas priekšsēdētājs - Artūrs Grandāns

**Sēdi protokolē**: lietvede - Līva Mežkaza

**Sēdē piedalās deputāti:** Artūrs Grandāns, Andris Dombrovskis, Gatis Teilis, Iveta Peilāne, Sandra Maksimova, Valda Kļaviņa.

**Sēdē nepiedalās deputāti:** Gunārs Ikaunieks, Arvīds Greidiņš, Guntis Klikučs - attaisnotu iemeslu dēļ.

**Deputāts:** Gatis Teilis nepiedalās balsojumā par sēdes darba kārtību.

**Sēdē piedalās:**

Administrācijas darbinieki: Zigfrīds Gora - domes priekšsēdētāja vietnieks izglītības, kultūras un sociālajos jautājumos, Liene Ankrava – finanšu nodaļas vadītāja, Ilze Vogina – attīstības nodaļas vadītāja, Māris Gailums – vecākais speciālists sporta jomā, Artūrs Leimanis – informācijas tehnoloģiju administrators.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja.

Iestāžu vadītāji un darbinieki: Madonas novada Kultūras centra vadītāja Ilze Šulce.

Pieaicinātās personas: biedrības “Hronologeja” pārstāvis Kaspars Strods, Rūdolfa Blaumaņa memoriālā muzeja "Braki" vadītāja Zinta Saulīte.

Sēdes vadītājs Artūrs Grandāns iepazīstina ar Madonas novada pašvaldības domes Kultūras un sporta komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Artūrs Grandāns*

**1. Par nomas maksas samazināšanu**

ZIŅO: *Māris Gailums*

**2. Par finansiālu atbalstu grāmatas “Aleksandra Kalniņa (1911–2003) dienasgrāmatas” izdošanai**

ZIŅO: *Ilze Vogina*

**3. Par finansiālu atbalstu grāmatas “Blaumaņa gaismā” izdošanai**

ZIŅO: *Ilze Vogina*

**4. Par atbrīvošanu no Madonas estrādes nomas maksas festivāla “Zelta Šlāgeris” organizēšanai**

ZIŅO: *Ilze Vogina*

**5. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: *Ilze Šulce*

**0. Par darba kārtību**

*ZIŅO: Artūrs Grandāns*

Sēdes vadītājs aicina balsot par sēdes darba kārtību.

**Atklāti balsojot: ar 5 balsīm “Par” (Artūrs Grandāns, Andris Dombrovskis, Iveta Peilāne, Valda Kļaviņa, Sandra Maksimova), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ:**

**Apstiprināt 2024. gada 18. jūlija Madonas novada pašvaldības domes Kultūras un sporta jautājumu komitejas sēdes darba kārtību.**

**1. Par nomas maksas samazināšanu**

*ZIŅO: Māris Gailums*

*SAGATAVOTĀJS: Māris Gailums*

*DEBATĒS PIEDALĀS: Artūrs Grandāns, Andris Dombrovskis, Liene Ankrava, Māris Gailums, Ilze Vogina*

Sēdes vadītājs aicina balsot par lēmuma projektu.

**Atklāti balsojot: ar 6 balsīm “Par” (Artūrs Grandāns, Andris Dombrovskis, Gatis Teilis, Iveta Peilāne, Valda Kļaviņa, Sandra Maksimova), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldība 2024. gada 28. martā ir saņēmusi Anda Pušņakova iesniegumu (reģistrēts Madonas novada pašvaldības administrācijā ar Nr. 2.1.3.6/24/417), ar lūgumu Madonas novada pašvaldībai finansiāli atbalstīt ieceri daļēji vai pilnībā sedzot Sporta un atpūtas bāzes “Smeceres sils” un šautuves īri 2024. gada 31. augustā un 1. septembrī sacensību “Baltijas biatlona veterānu čempionāts” rīkošanai.

|  |  |  |
| --- | --- | --- |
| Dienu skaits | Noteikumos noteiktā maksa | Samazinājums par 50% |
| 2  SAB Smeceres sils | Diennakts līdz 100  dalībniekiem – EUR 190,00  Kopā = 2 diennaktis x EUR 190,00 = EUR 380,00 | Kopā = EUR 190,00 |
| 2  Šautuve (15 mērķi) | Viens mērķis – EUR 3,00  Kopā = 15 mērķi x EUR 3,00 = EUR 45,00  Pavisam kopā = 2 dienas x EUR 45,00 = EUR 90,00 | Kopā = EUR 45,00 |
|  | Kopā par abām pozīcijām =  EUR 380,00 + EUR 90,00 = EUR 470,00 | Kopā = EUR 235,00 |

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Samazināt par 50% (atbrīvot, nesamazināt) no nomas maksas par sporta un atpūtas bāzes “Smeceres sils” un šautuves izmantošanu 2024. gada 31. augustā un 1. septembrī, sacensību – “Baltijas biatlona veterānu čempionāts” rīkošanai.

**2. Par finansiālu atbalstu grāmatas “Aleksandra Kalniņa (1911–2003) dienasgrāmatas” izdošanai**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: Artūrs Grandāns, Sandra Maksimova, Liene Ankrava, Ilze Vogina, Kaspars Strods*

Sēdes vadītājs aicina balsot par lēmuma projektu.

**Atklāti balsojot: ar 6 balsīm “Par” (Artūrs Grandāns, Andris Dombrovskis, Gatis Teilis, Iveta Peilāne, Valda Kļaviņa, Sandra Maksimova), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts biedrības “Hronologeja”, reģ. Nr. 40008285446, iesniegums (reģistrēts Madonas novada pašvaldībā 15.07.2024. ar Nr. 2.1.3.1/24/2573) ar lūgumu finansiāli atbalstīt projekta “Aleksandra Kalniņa (1911–2003) dienasgrāmatu sagatavošana un izdošana. 2. posms” realizēšanu.

Projekta ietvaros plānots sagatavot publicēšanai un izdot – lubānieša Aleksandra Kalniņa dienasgrāmatas, aptverot laiku no 1944. līdz 1958. gadam, un ietverot vēsturnieka Kaspara Stroda pētījumu par dienasgrāmatu autoru un laikmetu un vēsturnieka Agra Dzeņa priekšvārdu par dienasgrāmatas tekstu īpatnībām (rokrakstu, teksta struktūru u.c.). Grāmatas pamattekstu plānots papildināt ar 40 dažādiem ilustratīvajiem materiāliem no A. Kalniņa tuvinieku, kā arī Latvijas atmiņu institūciju (muzejiem, arhīviem u.c.) krājumiem.

Grāmatas “Aleksandra Kalniņa (1911–2003) dienasgrāmatas” tirāža 500 eksemplāri. Izdošanas kopējās tipogrāfijas izmaksas sastāda EUR 6065,13 (seši tūkstoši sešdesmit pieci euro, 13 centi).

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt biedrībai “Hronologeja”, reģ. Nr. 40008285446, finansiālu atbalstu EUR 606,51 (seši simti seši euro, 51 cents) apmērā grāmatas “Aleksandra Kalniņa (1911–2003) dienasgrāmatas” izdošanai no Attīstības nodaļas 2024. gada kultūras jomas budžeta koda 1501.05 A00171 “Atbalsts Madonas novada autoru grāmatu izdošanai, jaunradei”.

**3. Par finansiālu atbalstu grāmatas “Blaumaņa gaismā” izdošanai**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: Artūrs Grandāns, Elita Ūdre, Ilze Vogina, Zinta Saulīte*

Sēdes vadītājs aicina balsot par lēmuma projektu.

**Atklāti balsojot: ar 6 balsīm “Par” (Artūrs Grandāns, Andris Dombrovskis, Gatis Teilis, Iveta Peilāne, Valda Kļaviņa, Sandra Maksimova), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts biedrības “Rūdolfa Blaumaņa kultūrvēsturiskais mantojums”, reģ. Nr. 40008103311, iesniegums (reģistrēts Madonas novada pašvaldībā 08.07.2024. ar Nr. 2.1.3.1/24/2471) ar lūgumu finansiāli atbalstīt grāmatas “Blaumaņa gaismā” izdošanu (300 eksemplāros).

Grāmatā apkopoti:

• Blaumaņa konkursu pirmo vietu ieguvēju domraksti – gan pamatskolu, gan vidusskolu grupā;

• Blaumaņa dabas dzeja, ko papildina Ērgļu Mākslas skolas ilustrācijas;

• “Stila ziedi” no Blaumaņa konkursa darbiem;

• Madlienas vidusskolas skolēnu zīmējumi – “smaidiņi”.

Grāmatu veido biedrība “Rūdolfa Blaumaņa kultūrvēsturiskais mantojums” kopā ar R. Blaumaņa memoriālo muzeju “Braki”, kas jau ir vairāku nozīmīgu grāmatu par R. Blaumani un R. Blaumaņa memoriālo muzeju “Braki” autori – “Blaumanis mācīja labu vien”, “Blaumaņu dzimtas līkloči”, “Blaumanis. Braki. Mājas”, “Blaumaņa smaids”, “Teātris Blaumaņa zīmē”, “Ērgļu novads skan”.

Grāmatas “Blaumaņa gaismā” izdošanas kopējās tipogrāfijas izmaksas sastāda 2832,90 EUR (divi tūkstoši astoņi simti trīsdesmit divi eiro 90 centi).

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt biedrībai “Rūdolfa Blaumaņa kultūrvēsturiskais mantojums”, reģ. Nr. 40008103311, finansiālu atbalstu EUR 283,29 (divi simti astoņdesmit trīs euro, 29 centi) apmērā grāmatas “Blaumaņa gaismā” izdošanai no Attīstības nodaļas 2024. gada kultūras jomas budžeta koda 1501.05 A00171 “Atbalsts Madonas novada autoru grāmatu izdošanai, jaunradei”.

**4. Par atbrīvošanu no Madonas estrādes nomas maksas festivāla “Zelta Šlāgeris” organizēšanai**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: Artūrs Grandāns, Iveta Peilāne, Sandra Maksimova, Valda Kļaviņa, Gatis Teilis, Andris Dombrovskis, Zigfrīds Gora, Ilze Vogina*

Sēdes vadītājs aicina balsot par lēmuma projektu.

**Atklāti balsojot: ar 1 balsi “Par” (Andris Dombrovskis), 5 balsīm “Pret” (Artūrs Grandāns, Gatis Teilis, Iveta Peilāne, Valda Kļaviņa, Sandra Maksimova), “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Neatbalstīt lēmuma projektu un nevirzīt uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts SIA “FORTE PRODUCTION”, reģ. Nr. 40103775404, iesniegums (reģistrēts Madonas novada pašvaldībā 06.06.2024. ar Nr. 2.1.3.1/24/2144) ar lūgumu rast iespēju atbrīvot festivāla "Zelta Šlāgeris" organizatorus no estrādes nomas maksas. Pasākuma norise 27.07.2024. Madonas pilsētas estrādē.

Estrādes nomas maksa viesizrādēm, vieskoncertiem un citiem viespasākumiem, atbilstoši Madonas apvienības pārvaldes un Madonas pilsētas teritorijas iestāžu sniegto maksas pakalpojumu cenrādim (Pielikums Nr. 9 Madonas novada pašvaldības domes 29.09.2022. lēmumam Nr. 653 (protokols Nr. 21, 46. p.), ir 10% no kopējiem biļešu ieņēmumiem ar PVN.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atbrīvot SIA “FORTE PRODUCTION”, reģ. Nr. 40103775404, no Madonas pilsētas estrādes nomas maksas festivāla "Zelta Šlāgeris" organizēšanai 27.07.2024.

**5. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Ilze Šulce*

*SAGATAVOTĀJS: Ilze šulce*

*DEBATĒS PIEDALĀS: Artūrs Grandāns, Valda Kļaviņa, Ilze Šulce*

Sēdes vadītājs aicina balsot par lēmuma projektu.

**Atklāti balsojot: ar 6 balsīm “Par” (Artūrs Grandāns, Andris Dombrovskis, Gatis Teilis, Iveta Peilāne, Valda Kļaviņa, Sandra Maksimova), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Pēc Madonas novada kultūras centra amata vienību sarakstā esošo amata vienību izvērtēšanas, vērtējot noteiktos amata pienākumus, tajā skaitā arī faktiski nepieciešamo laiku amata pienākumu izpildei, konstatēts, ka ir nepieciešams veikt organizatoriskas izmaiņas esošajā Madonas novada kultūras centra amata vienību sarakstā. Izmaiņas tiek veiktas saskaņā ar Madonas novada kultūras centra vadītājas I. Šulces 17.07.2024. iesniegtajām organizatoriskajām izmaiņām iestādē. Šīs organizatoriskās izmaiņas tiek veiktas, lai nodrošinātu efektīvāku iestādes darbību.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Madonas novada kultūras centra amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (12. pielikums), izdarīt šādus grozījumus:

1.1. Ar 01.09.2024. Madonas novada kultūras centra amata vienību sarakstā grozīt amata vienību “Kultūras projektu vadītājs” ar profesijas kodu 3435 23, amata vienību skaitu 1, stundas algas likme 8,38 EUR, mēnešalgas fondu 1400 EUR, amata saimi 40., amata saimes līmeni V, mēnešalgas grupu 10., uz “Kultūras projektu vadītājs” ar profesijas kodu 3435 23, amata vienību skaitu 1, stundas algas likme 9,22 EUR, mēnešalgas fondu 1540 EUR, amata saimi 40., amata saimes līmeni V, mēnešalgas grupu 10.

1.2. Ar 01.09.2024. Madonas novada kultūras centra amata vienību sarakstā grozīt amata vienību “Lietvedis - uzskaitvedis” ar profesijas kodu 3341 04; 4311 03, amata vienību skaitu 1, mēnešalgas likmi 950 EUR, mēnešalgas fondu 950 EUR, amata saimi 20.3., amata saimes līmeni II, mēnešalgas grupu 7., uz “Lietvedis” ar profesijas kodu 3341 04, amata vienību skaitu 0,3, mēnešalgas likmi 950 EUR, mēnešalgas fondu 285 EUR, amata saimi 20.3., amata saimes līmeni II, mēnešalgas grupu 7.

1.3. Ar 01.09.2024. Madonas novada kultūras centra amata vienību sarakstā grozīt amata vienību “Biļešu kases kasieris” ar profesijas kodu 5230 01, amata vienību skaitu 0,7, mēnešalgas likmi 760 EUR, mēnešalgas fondu 532 EUR, amata saimi 17., amata saimes līmeni I, mēnešalgas grupu 4., uz “Biļešu kases kasieris - uzskaitvedis” ar profesijas kodu 5230 01; 4311 03, amata vienību skaitu 1, mēnešalgas likmi 817 EUR, mēnešalgas fondu 817 EUR, amata saimi 17., amata saimes līmeni I, mēnešalgas grupu 4.

1.4. Ar 01.09.2024. Madonas novada kultūras centra amata vienību sarakstā grozīt amata vienību “Tērpu pārzinis” ar profesijas kodu 4321 03, amata vienību skaitu 1, mēnešalgas likmi 760 EUR, mēnešalgas fondu 760 EUR, amata saimi 16., amata saimes līmeni III, mēnešalgas grupu 3., uz “Tērpu pārzinis” ar profesijas kodu 4321 03, amata vienību skaitu 1, stundas algas likmi 4,55 EUR, mēnešalgas fondu 760 EUR, amata saimi 16., amata saimes līmeni III, mēnešalgas grupu 3.

1.5. Ar 01.09.2024. Madonas novada kultūras centra amata vienību sarakstā grozīt amata vienību “Apkopējs” ar profesijas kodu 9112 01, amata vienību skaitu 3, mēnešalgas likmi 700 EUR, mēnešalgas fondu 2100 EUR, amata saimi 16., amata saimes līmeni I, mēnešalgas grupu 1., uz “Apkopējs” ar profesijas kodu 9112 01, amata vienību skaitu 3, minimālā stundas algas likme, mēnešalgas fondu 2100 EUR, amata saimi 16., amata saimes līmeni I, mēnešalgas grupu 1.

1.6. Ar 01.09.2024. Madonas novada kultūras centra amata vienību saraksta sadaļā “Kinoteātris “Vidzeme”” svītrot amata vienību “Kinoteātra “Vidzeme” vadītājs” ar profesijas kodu 1431 11, amata vienību skaitu 1, mēnešalgas likmi 900 EUR, mēnešalgas fondu 900 EUR, amata saimi 40., amata saimes līmeni IV, mēnešalgas grupu 8.

1.7. Ar 01.09.2024. Madonas novada kultūras centra amata vienību saraksta sadaļā “Kinoteātris “Vidzeme” izveidot vienu jaunu amata vienību “Biļešu kases kasieris” ar profesijas kodu 5230 01, amata vienību skaitu 0,3, mēnešalgas likmi 760 EUR, mēnešalgas fondu 228 EUR, amata saimi 17., amata saimes līmeni I, mēnešalgas grupu 4.

1.8. Ar 01.09.2024. Madonas novada kultūras centra amata vienību saraksta sadaļā “Kinoteātris “Vidzeme” grozīt esošo amata vienību “Biļešu kontrolieris” ar profesijas kodu 9629 02, amata vienību skaitu 0,1, minimālo stundas algas likmi, mēnešalgas fondu 70 EUR, amata saimi 17., amata saimes līmeni I, mēnešalgas grupu 4., uz “Biļešu kontrolieris” ar profesijas kodu 9629 02, amata vienību skaitu 0,6, minimālo stundas algas likmi, mēnešalgas fondu 420 EUR, amata saimi 17., amata saimes līmeni I, mēnešalgas grupu 4.

1.9. Ar 01.09.2024. Madonas novada kultūras centra amata vienību saraksta sadaļā “Kinoteātris “Vidzeme” grozīt esošo amata vienību “Apkopējs” ar profesijas kodu 9112 01, amata vienību skaitu 0,4, mēnešalgas likmi 700 EUR, mēnešalgas fondu 280 EUR, amata saimi 16., amata saimes līmeni I, mēnešalgas grupu 1., uz “Apkopējs” ar profesijas kodu 9112 01, amata vienību skaitu 0,5, minimālā stundas algas likme, mēnešalgas fondu 350 EUR, amata saimi 16., amata saimes līmeni I, mēnešalgas grupu 1.

2. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.

3. Uzdot Madonas novada Centrālās administrācijas Juridiskajai un personāla nodaļai, aktualizējot Madonas novada pašvaldību iestāžu amata vienību sarakstus, ņemt vērā šajā lēmumā noteiktos grozījumus amata vienību sarakstos.

4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos. Finanšu līdzekļus amata vienību atlīdzības izmaiņu finansēšanai paredzēt no Madonas novada pašvaldības 2024. gada budžeta nesadalītajiem līdzekļiem, kas ņemti no Madonas novada kultūras centra atlikuma.

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdi slēdz 11:00

Sēdes vadītājs A. Grandāns

Sēdes protokolists L. Mežkaza